แรงงานหญิงบุกทำเนียบฯ ทวงถามนโยบายสวัสดิการ ตามที่ “พปชร.” เคยหาเสียง หลัง 2 ปียังเงียบ!
แรงงานหญิงบุกทำเนียบฯ ทวงถามนโยบายสวัสดิการ ตามที่ "พปชร." เคยหาเสียง หลัง 2 ปียังเงียบ!
แรงงานหญิงบุกทำเนียบฯ ทวงถามนโยบายสวัสดิการ ตามที่ "พปชร." เคยหาเสียง หลัง 2 ปียังเงียบ!
8 มี.ค. 2564

รายงานข่าวจากทำเนียบรัฐบาล เปิดเผยว่า กลุ่มสมาคมสตรี สหพันธ์แรงงานอุตสาหกรรมสิ่งทอการตัดเย็บเสื้อผ้าและผลิตภัณฑ์หนังแห่งประเทศไทย กรมสหภาพแรงงานย่านรังสิตและใกล้เคียง นัดรวมตัวชุมนุมหน้าทำเนียบรัฐบาล เรียกร้องพล.อ.ประยุทธ์ จันทร์โอชา นายกรัฐมนตรีและรมว.กลาโหม ดูแลสวัสดิการและแรงงานหญิง เนื่องจากได้รับผลกระทบอย่างมากในช่วงโควิด-19
ทั้งนี้ กลุ่มสมาคมสตรี ใช้วันสตรีสากล 8 มีนาคม เรียกร้องนายกรัฐมนตรีดำเนินการตามที่พรรคพลังประชารัฐได้หาเสียงไว้ อาทิ การปรับค่าจ้างขั้นต่ำให้อยู่ที่ 400 ถึง 425 บาท ปริญญาตรีเงินเดือน 20,000 บาท อาชีวะเงินเดือน 18,000 บาท และอีกหลายนโยบายที่ได้หาเสียงไว้ เนื่องจากขณะนี้จัดตั้งรัฐบาลจะครบ 2 ปีแล้วแต่ยังไม่ได้ดำเนินการตามที่หาเสียงไว้
นอกจากนี้ กลุ่มผู้ชุมนุมยังมีข้อเรียกร้องเพิ่มเติมและทวงถามข้อเรียกร้องเดิม ประกอบด้วย
1.รัฐบาลต้องจัดสรรงบประมาณสร้างรัฐสวัสดิการเพื่อดูแลประชาชนอย่างมีคุณภาพ
2.แก้ไขรัฐธรรมนูญทั้งฉบับที่ประชาชนมีส่วนร่วมเป็นประชาธิปไตยอย่างแท้จริง
3.รัฐบาลต้องให้การรับรองอนุสัญญาองค์การแรงงานระหว่างประเทศฉบับที่ 87 98 และ 183
4.รัฐบาลต้องเพิ่มปรับค่าจ้างขั้นต่ำวันละ 400-425 บาท ปริญญาตรีเงินเดือน 20,000 บาท อาชีวะเงินเดือน 18,000 บาทเด็กจบใหม่เสนอยกเว้นภาษี 5 ปียกเว้นภาษีพ่อค้าแม่ค้าออนไลน์ 2 ปี ลดภาษีบุคคลธรรมดาเหลือ 10 เปอร์เซ็นต์และโครงการมารดาประชารัฐ
5.รัฐบาลต้องเพิ่มวันลาคลอดบุตรจากเดิม 98 วันเป็น 180 วันและสามีมีสิทธิลาไปดูแลภรรยาคลอดบุตรได้ 180 วันโดยได้รับค่าจ้าง
6.รัฐบาลต้องผลักดันกฎหมายให้สตรีมีสิทธิทำแท้งได้อย่างปลอดภัยเมื่อไม่พร้อมมีบุตร
7.รัฐบาลต้องผลักดันกฎหมายเกี่ยวกับการจ่ายเงินบำนาญแก่ผู้สูงอายุทุกคนเป็นเงิน 3,000 ต่อเดือน